open-index/open-wikipedia-markdown huggingface dataset:
A Little Bit of Heaven (filme de 2011)

***A Little Bit of Heaven*** é un filme estadounidense dirixido por Nicole Kassell que se estreou no 2011. Está protagonizado por Kate Hudson e Gael García Bernal.

## Personaxes 
* Kate Hudson como Marley Corbett
* Gael García Bernal como Julian Goldstein
* Kathy Bates como Beverly Corbett
* Lucy Punch como Sarah Walker
* Rosemarie DeWitt como Renee Blair
* Whoopi Goldberg como Deus
* Peter Dinklage como Vinnie
* Romany Malco como Peter Cooper
* Johann Urb como Doug

## Notas
O aquelarre (1823)

***O aquelarre*** ou ***O gran Cabrón*** é unha das pinturas ó óleo sobre lenzo que conforman as chamadas *Pinturas negras* coa que Francisco de Goya decorou os muros da súa casa da Quinta del Sordo. A serie foi pintada entre 1819 e 1823.

Esta obra, xunto co resto das *Pinturas negras*, foi trasladada de revoco a lenzo, a partir de 1874 por Salvador Martínez Cubells, por encargo do barón Émile d'Erlanger, un banqueiro francés, de orixe alemá, que tiña intención de vendelas na Exposición Universal de París de 1878. Porén, as obras non espertaron a atención de compradores e doounas el mesmo, en 1881, ó Museo do Prado, onde actualmente se expoñen.

## Notas 
## Véxase tamén 
### Bibliografía 
* BOZAL, Valeriano, *Francisco Goya, vida y obra*, (2 vols.) Madrid, Tf. Editores, 2005. ISBN 84-96209-39-3.
* GLENDINNING, Nigel, *Francisco de Goya*, Madrid, Cuadernos de Historia 16 (col. «El arte y sus creadores», nº 30), 1993, páx. 145.
Peire Vidal

[dereita|miniatura|Representación de Peire Vidal (o seu nome está escrito enriba) nun cancioneiro do [século XIII; Biblioteca nacional de Francia ms. 12473 fol. 27; cancioneiro K.]]
**Peire Vidal**, nado a finais do século XII e finado a comezos do XII, foi un trobador occitano. Fillo dun peleteiro, foi protexido do conde Raimundo V de Tolosa e máis tarde de Barral de Marsella e tamén de Afonso II de Aragón. Viaxou por Palestina, Italia, Europa central e Malta. Foi conselleiro dos grandes personaxes do seu tempo porque posuída unha personalidade poética inconfundíbel e orixinal, chea de enseño e de augudeza. Presumía de ser o mellor dos cabaleiros e o máis namorado, mais na súa poesía tamén amosaba nostalxia pola ausencia do seu país. Considérase un dos máximos representantes do *trobar leu*.

É citado por Uc de Lescura no sirventés *De mots ricos no tem Peire Vidal* en que, xustamente no verso inicial, caracteriza a poesía de Peire Vidal polos *mots rics* 'palabras orgullosas, altivas'.

## Obra 
Consérvase 50 poemas seus, doce dos cales con música.

## Bibliografía 
* 
* 
* 

## Ligazóns externas 
* Obras completas de Peire Vidal.
Mammea americana

***Mammea americana*** é unha árbore perennifolia da familia *Calophyllaceae*, cuxa froita é comestible. Tamén foi clasificada como da familia Guttiferae Juss. (1789), o cal podería convertela en parente do mangostán.

## Notas 
## Véxase tamén 
### Ligazóns externas 
* Mendes, John (1986). *Cote ce Cote la: Trinidad & Tobago Dictionary*. Arima, Trinidad.
Stenotrophomonas

***Stenotrophomonas*** é un xénero de bacterias gramnegativas. As súas especies poden ser organismos comúns do solo (*S. nitritireducens*) ou patóxenos humanos oportunistas (*S. maltophilia*). A taxonomía molecular do xénero aínda está pouco clara.

## Notas 
## Véxase tamén 
### Ligazóns externas 
* The genus *Stenotrophomonas*
Tryo

**Tryo** é un grupo musical francés de reggae formado en 1995.

## Discografía 
### Álbums 
;Álbums de estudio

## Notas 
## Véxase tamén 
### Ligazóns externas 
*Páxina oficial
Os Camiños, Xanceda, Mesía

**Os Camiños** é un lugar da parroquia de Xanceda no concello coruñés de Mesía na comarca de Ordes. Segundo datos do IGE, no ano 2018 tiña 31 habitantes, 14 homes e 17 mulleres.

## Lugares e parroquias
### Lugares de Xanceda
### Parroquias de Mesía
Aethelberht de Wessex

**Æthelberht de Wessex** ou *Æþelberht* de Wessex, nado en 835 e finado en 865, foi o terceiro fillo varón -de seis en total- de Æthelwulf, rei de Wessex, e da súa primeira esposa, Osburga. Foi rei de Wessex entre os anos 860 e 865.

## Traxectoria 
En 852 o seu pai outórgalle a lugartenencia do reino de Kent como *subregulus* (sub-rei), tras a morte do seu irmán máis vello e herdeiro da coroa, Aethelstan. Ao morrer o seu irmán, o rei Aethelbald o 20 de decembro de 860, sucédeo no trono de Wessex, como o seu pai e o seu irmán foi coroado en Kingston upon Thames. Combateu, desde entón, en contra das invasións danesas a Northumbria e Kent, ambas as dúas ao mando de Ragnar Lodbrok, o cal chegou a invadir Winchester.

Morreu no outono do ano 865, aos 29 anos de idade, sendo sepultado na abadía de Sherborne, en Dorset.
Trichodesmium

***Trichodesmium*** é un xénero de cianobacterias filamentosas, planctónicas e coloniais. Teñen poboacións estables e xeran floracións visibles en rexións oceánicas tropicais e subtropicais, pobres en nutrientes, do Atlántico, o Pacífico e o Índico. *Thricodesmium* son diazótrofos: fixadores de nitróxeno atmosférico (). Son quen de realizar a fixación en condicións de luz diúrna e en condicións aerobias sen precisar de heterocistes .

*Trichodesmium* pode vivir só ou formando colonias, visibles a simple vista. As colonias que forman xeran o substrato pseudobentónico doutros grupos de microorganismos, como bacterias, diatomeas, dinoflaxelados, protozoos e copépodos. Os copépodos son os principais predadores de *Trichodesmium*. É un xénero totalmente fotoautótrofo e que é determinante nos ciclos bioxeoquímicos globais xa que fixa entre 60-80 Tg de N anuais, entre unha terza e a metade do nitróxeno fixado no planeta .

## Especies 
*Trichodesmium erythraeum* – descrita por Ehrenberg in 1830  *T. erythraeum* é o axente principal que descolora o Mar Vermello durante as floracións. É o único secuenciado ao completo (denomínase como *Trichodesmium* IMS 101).

*Trichodesmium thiebautii* – descrita por Gomont in 1892 .

*Trichodesmium hildebrantii* – descrita por Gomont in 1892 .

*Trichodesmium tenue* – descrita por Wille in 1904 .

*Trichodesmium radians* – descrita por Wille in 1904.

Análises filoxenéticas establecen que existen dous clados do xénero: (i) *T. tenue* e *T. erythraeum* e (ii) *T. thiebautii*, *T. hildebrandtii* e *T. contortum*. Estudos co xene de referencia *nifH* mostraron que *Trichodesmium spp.* e os membros do xénero *Katagnymene* (*K. pelagica* e *K. spirali*) de cianobacterias están moi próximos, malia que ocupan nichos ben diferenciados .

## Notas 
## Véxase tamén 
### Outros artigos 
* Floración de algas
* Cianobacterias
* Ciclo do nitróxeno
Ali Sadpara

**Muhammad Ali Saspara** (en ), nado en Sadpara en 1972, desaparecido en febreiro de 2021 e declarado morto en xullo de 2021, foi un alpinista paquistaní.

## Traxectoria 
Comezou a súa relación coa alta montaña no ano 2000 traballando como porteador para expedicións estranxeiras no seu país. Non tardou en destacar facendo traballos na sombra e case sen facer ruído conquistou, agás o K2, todos os oitomiles de Paquistán. Gasherbrum I, Gasherbrum II, Broad Peak e Nanga Parbat.

Saltou á palestra no 2016 tras ser o primeiro ser humano e chegar a cima do Nanga Parbat durante a tempada invernal, acompañado por Alex Txikon e Simone Moro. O vasco Alex Txikon, líder oficial da expedición, recoñeceu a Sadpara como o líder natural da mesma e incluso algúns alpinistas internacionais cualifícano como o único responsable do éxito da expedición, restándolle méritos a Moro e Txikon.

En febreiro de 2021 perdía a vida xunto ó chileno Juan Pablo Mohr e o islandés John Snorri Sigurjonsson durante un intento invernal de acadar o cumio do K2. A finais de xullo do mesmo ano o alpinista ucraino Valentyn Sypavin atopou os corpos de Sadpara e os seus dous acompañantes.

## Notas
Emma Lustres

**Emma Lustres Gómez**, nada no Grove en 1975 é unha produtora de cine galega.

## Traxectoria 
No ano 2003 fundou na Coruña a empresa Vaca Films, na que traballa dende entón como produtora executiva. É a responsable da produción de títulos como *O descoñecido*, *El Niño* ou *Cela 211* pola que gañou o Goya a mellor película no ano 2010.

O cine producido por Emma Lustres trata sempre de acadar boas cifras comerciais, traballando sobre todo xéneros como acción, o suspense e en menor medida a comedia. En febreiro de 2021 entrou a formar parte do consello de administración do Deportivo da Coruña, presidido por Antonio Couceiro.

## Notas
Editorial Riodelaire

**Editorial Riodelaire** é unha editorial castelá, que editou libros de temática literaria e ideoloxía castelanista, a cal foi moi influente no xurdimento deste movemento durante a Transición española.

## Obras
Editou as súas obra na lingua castelá.

**Nacionalismo castelán**:

**Las raíces de un pueblo: aproximación al hecho nacional castellano* (1ª Edición, 1982. 2ª Edición, 1983). D.L. da 1ª Edición. M-2557-1982. ISBN da 2ª Edición 84-86132-01-0. D.L. M-1871-1983. A parte principal do libro está composto polo ensaio do mesmo título que o libro, que asina Juan Pablo Mañueco, ademais hai textos recompilatorios en prosa de Claudio Sánchez Albornoz, e Julio Senador, e outros textos de carácter poético, en verso.

Respecto da cuberta deste libro: *Homenaje a Claudio Sánchez Albornoz, Julio Senador, Jorge Guillén, León Felipe, Gerardo Diego y Luis López Álvarez*.
**Diez castellanos y Castilla* (1982), de Juan Pablo Mañueco. Libro de entrevistas sobre temática castelá a Miguel Delibes, Antonio Buero Vallejo, Jesús Torbado, Julio Valdeón Gómez, José Luis Martín, Ramón Tamames, Amando de Miguel, Francisco Fernández Ordóñez y Ramiro Cercós, (1982) (ISBN 84-86132-03-5)
* *Una defensa de Castilla*, de Jesús Torbado. 20 páxs. 1983. ISBN 84-86132-03-7. D.L. M-26021-1983
**La emigración castellana: crónica de los genocidios* (1983), de Andrés Vallejo, Isaac López Freyle e Juan Pablo Mañueco.*
**Castilla, manifiesto para su supervivencia* (1984), de Ramón Carnicer, Gonzalo Martínez Díez, Juan Pablo Mañueco, Ramiro Cercós e Demetrio Casado. Textos de conferencias pronunciadas no Centro Castelán-Leonés de Tarragona, con relatorios como:
**"El Cid histórico" de G. Martínez Díez, 
**"Pregón de las Fiestas del Centro Castellano-Leonés" de R. Carnicer, 
**"Atonía y resurgimiento de la nación o nacionalidad de Castilla", de J. P. Mañueco, 
**"Castilla y León en la encrucijada", de R. Cercós y 
**"Las Castillas y León no caben en la Constitución", de D. Casado. ISBN 84-86132-07-X.
**Las Castillas y León (teoría de una nación)* (1982), de Antonio Hernández.

**Folclore**:

**Cancionero y romancero de La Alcarria; Claridad que emerge del agua* (1987), deJuan Pablo Mañueco.

**Literatura**:

**Antología de poesía española contemporánea* (1984)
**Labios del amor y de la muerte: el amor y la muerte en la poesía española de hoy mismo* (1985)

**Ensino**:

**Prácticas de electrónica para enseñanzas medias* (1983)

**Revistas**:

**Cambi Henares'' (1987)
Rafa Huertas

**Rafael Huertas Navajas**, nado o 2 de agosto de 1984 en Córdoba, é un ex xogador profesional español de baloncesto que xogaba na posición de escolta cunha altura de 1,90 metros.

## Traxectoria 
### Clubs 
* 20px|border|Canteira Unicaja Málaga (Canteira, 1996-2004)
* 20px|border|LEB Cáceres (LEB, 2004-2005)
* 20px|border|EBA Temaser Montilla (EBA, 2005-2006)
* 20px|border|LEB 2 Cibo Llíria (LEB 2, 2006-2007)
* 20px|border|LEB Melilla Baloncesto (LEB, 2007-2010)
* 20px|border|ACB Menorca Bàsquet (ACB, 2010-2011)
* 20px|border|LEB Autocid Burgos (LEB, 2011-2012)
* 20px|border|LEB Lucentum Alicante (LEB, 2012-2013)
* 20px|border|LEB Club Ourense Baloncesto (LEB, 2013-2014)
* 20px|border|LEB Quesos Cerrato Palencia (LEB, 2014)
* 20px|border|LEB Gipuzkoa Basket (ACB, 2014-2015)
* 20px|border|LEB San Pablo Inmobiliaria Burgos (LEB, 2015-2016)
* 20px|border|LEB Breogán (LEB, 2016-2017)
* 20px|border|LEB Iberostar Palma (LEB, 2017-2018)
* 20px|border|NM1 Brissac Aubance Basket (NM1, 2018)
* 20px|border|LEB Bilbao Basket (LEB, 2018-2019)
* 20px|border|LEB CB Almansa (LEB, 2019-2020)
* 20px|border|LEB CB Lucentum Alicante (LEB, 2020-2021)

## Palmarés 
* Copa Príncipe de Baloncesto 
: *Campión*: (2010)
: *Subampión*: (2012)

* Liga ACB
: *Subampión*: (2002)

## Véxase tamén 
### Ligazóns externas 
* Ficha en acb.com
* Ficha en feb.es
Parque natural das Dunas de Liencres

O **Parque Natural das Dunas de Liencres** atópase en Cantabria, sendo un dos maiores campos de dunas do litoral cantábrico.

## Características 
O lugar ten unha importancia excepcional como lugar de estudo das dinámicas eólicas e pola presenza numerosa de restos fósiles da era do cuaternario. O parque natural atópase a só 10&nbsp;km da cidade de Santander.

## Flora 
Nas dunas a vexetación é escasa, mais dunha importancia vital xa que mantén estable as capas superficiais do terreo. Ademais moitas das especies son raras ou cunha distribución moi escasa. Nomear a acelga mariña,  a *Salsola kali* ou a *Xakile maritima*. Tamén existe unha área extensa de piñeirais.

## Fauna 
A fauna é salientábel nos pasos migratorios das aves (outono e primavera). As avocetas, carráns,  pilros, os biluricos e as gabitas son especies frecuentes. Na zona de piñeirais é común a presenza do gabián eurasiático.

## Véxase tamén 
### Ligazóns externas 
* http://www.turismodecantabria.com/disfrutala/recursos-naturales/23-parque-natural-de-las-dunas-de-liencres
Aethelbald de Wessex

**Aethelbald de Wessex**, nado en 834 e finado o 20 de decembro de 860, foi un rei de Wessex, na Inglaterra anglosaxoa.
## Traxectoria
Era o segundo dos fillos varóns -6 en total- de Aethelwulf, rei de Wessex e da súa primeira esposa, Osburga. A morte do seu irmán máis vello, Aethelstan de Kent (851) converteuno no herdeiro da coroa.

Partindo o seu pai en peregrinación a Roma xunto ao seu fillo máis novo Alfredo, aproveitou a súa ausencia á morte da súa nai (855) para destronalo e asumir o control de Wessex; pero volvendo o rei ao ano seguinte (856), logrou depor facilmente ao seu fillo e retomar o control do reino. Ao morrer o rei Aethelwulf o 13 de xaneiro de 858, Aethelbald sucedeuno no trono de Wessex. Aínda que criticara o matrimonio do seu pai coa filla do rei de Francia Carlos o Calvo, non dubidou en casar coa súa viúva, Xudite de Francia (febreiro de 858). Desta unión naceu un fillo, Archibaldo o Mozo, pero o matrimonio considerouse incestuoso e escandalizou ao pobo de Wessex. Coaccionado polo bispo de Winchester, Aethelbald foi obrigado a separarse de Judith e finalmente o matrimonio foi anulado pouco antes da súa morte (860).

Destacouse no combate e foi ese carácter marcial o que lle valeu o recoñecemento da mocidade de Wessex, pero morreu sendo impopular o 20 de decembro de 860, aos 26 anos de idade, sendo sepultado na abadía de Sherborne, en Dorset.

Sucedeuno no trono o seu irmán Aethelberht de Wessex, quen xa era rei de Kent.
Castelo de Erebuni

miniatura|Muros de Erebuni.
miniatura|175px|Pinturas murais.
O **castelo de Erebuni** ou **fortaleza de Erebuni** é un castelo urartu de Ereván, Armenia. Foi mandado construír polo rei Argishti I no ano 782 a. C. con funcións estratéxicas e defensivas.

O sitio foi inspeccionado por arqueólogos armenios e rusos desde 1947.

## Notas 
## Véxase tamén 
### Outros artigos 
* Mosteiro de Akhtala
### Ligazóns externas 
* www.armenica.org 
* www.armeniapedia.org
* Modelo Tridimensional en Google Earth
Arachnocampa luminosa

***Arachnocampa luminosa*** é unha especie de insecto cínfano endémico de Nova Zelandia. Tanto a fase de larva como a de imago son luminescentes. A especie é coñecida por habitar en covas, espenucas, cafurnas e lugares húmidos protexidos nas fragas. O seu nome maorí é **titiwai**, que quere dicir "proxectado sobre a auga".

A especie foi descrita por vez primeira en 1871 cando foi descuberta nunha mina de ouro na rexión de Thames. Ó principio pensouse que podería estar relacionada co *Lampyris noctiluca* europeo, pero en 1886, un profesor de Christchurch demostrou que era un cínfano, non un escaravello. Foi chamada *Bolitiphila luminosa* en 1891, antes de cambiar o nome por *Arachnocampa luminosa* en 1924.

## Notas 
## Véxase tamén 
### Bibliografía 
* *The New Zealand Glowworm* by V.B. Meyer-Rochow, 1990, Published by Waitomo Caves Museum Society. 60 pages (ISBN 0-908683-09-X)
* *The Glow-Worm*, Ormiston Walker and Judy Kerdel, MacMillan New Zealand, 1990, ISBN 0-7329-0121-9.
* *Glowworm* article, Encyclopædia Britannica, 15th edition
*Broadley, R. A. (2012) Notes on pupal behaviour, eclosion, mate attraction, copulation and predation of the New Zealand glowworm *Arachnocampa luminosa* (Skuse) (Diptera: Keroplatidae), at Waitomo. New Zealand Entomologist 35(1): 1-9.
*Broadley, R. A. and Stringer, I.A.N. (2009) Larval behaviour of the New Zealand glowworm, *Arachnocampa luminosa* (Diptera: Keroplatidae), in bush and caves. In: V.B. Meyer-Rochow (Ed.), *Bioluminescence in Focus - A Collection of Illuminating Essays* (pp.&nbsp;325–355). Research Signpost. Kerala.
*Broadley, R.A. and Stringer, I.A.N. (2001) Prey attraction by larvae of the New Zealand glowworm, *Arachnocampa luminosa* (Diptera: Mycetophilidae). Invertebrate Biology 120 (2): 170-177.
Parque Natural Penyal d'Ifac

O '''Parque Natural Penyal d'Ifac'* (parque natural rocha de Ifac en tradución directa ó galego) atópase na provincia de Alacant, concretamente na comarca de Marina Alta.

## Características 
A rocha de Ifac é unha masa calcaria que se eleva sobre o mar 322 metros unida á terra firme por un pequeno istmo. Con 45 hectáreas protexidas trátase dun dos parques naturais  europeos máis pequenos. Porén debido ás características climatolóxicas, biolóxicas e á natureza do chan, o espazo presenta unha gran singularidade botánica e zoolóxica.

A rocha e as súas inmediacións teñen sido testemuñas do paso de diferentes civilizacións: iberos, romanos e musulmáns. Dende o século XVI ata o século XIX a zona foi constantemente azoutada polos piratas berberiscos. A rocha foi propiedade do municipio de Calp ata o 1862, cando pasou a mans privadas ata que a finais do século XX pasou á propiedade da Generalitat Valenciana.

## Flora 
Nas grandes paredes de rocha medran diversas especies rupícolas, especializadas en colonizar gretas, ocos e superficies verticais. Existen diversos endemismos, como a *silene d’Ifac* (case extinguida), o *teucrio d’Ifac*, a *Scabiosa saxatilis* ou a *Hippocrepis valentina''. Nas partes medias e altas medran matogueiras como as xenebreiros. Nas zonas máis baixas, moito máis humanizadas, obsérvanse restos de alfarrobeiras e amendoeiras.

## Fauna 
Salientar as aves, téñense citado ata 60 especies, entre residentes, invernantes ou aquelas de paso. Son importantes as poboacións de corvo mariño cristado, de gaivota arxéntea, falcón da raíña, falcón peregrino ou cirrio pálido. Tamén existen poboacións de pequenos mamíferos, de cobra rateira e de lagarto arnal.

## Véxase tamén 
### Ligazóns externas 
* O Parque na páxina Web da Generalitat Valenciana 
* Documento informativo sobre o parque
Furious Monkey House

**Furious Monkey House** é unha banda de xénero punk rock formada no ano 2014 en Galicia.

## Historia 
Mariña, Carlota, Amaya, Irene e Manu son uns mozos de Pontevedra nados entre o 2002 e o 2004, que xunto ao seu profesor de música Gonzalo formaron un grupo de rock en marzo de 2014.

O seu primeiro álbum *RUN*' foi gravado baixo a produción musical de Gonzalo Maceira e Iago Lorenzo en Planta Sónica e nos estudos Abbey Road de Londres.

## Discografía 
## Notas 
## Véxase tamén
### Ligazóns externas 
* Páxina oficial
Nuno Treez

**Nuno Treez** foi un xograr galego cuxas cantigas forman parte do hipotético *Cancioneiro de xograres galegos*, polo que se pode deducir que é un xograr de profesión e tamén de orixe galega.

## Traxectoria 
A súa obra relaciónase cunha ermida consagrada a San Clemente, en base a iso, estudosos como Ramón Menéndez Pidal sosteñen que era un xograr e sitúano nunha illa de Pontevedra de Bueu. Con todo, o profesor Xosé Luís Couceiro, apunta a que pode proceder do municipio coruñés de Narón, onde houbo unha ermida dedicada a San Clemente. o profesor Xabier Ron Fernández sostén que se trata dun xograr galego natural da localidade ourensá de Trez que aparece na documentación do mosteiro de Montederramo.    

## As dúbidas sobre o apelido *Treez* 
O apelido deste xograr foi amplamente debatido e, aínda que o máis aceptado é Treez, hai outras opinións.

## Obra 
De Nuno Treez coñécense catro cantigas, todas do subxénero de cantigas de romaría: «Des quando vos fostes daqui», «San Clemenço do mar», «Non vou eu a San Clemenço orar e faço gram razom» e «Estava-m' em San Clemenço, u fora fazer oraçom».

## Notas 
## Véxase tamén 
### Bibliografía 
* 
### Ligazóns externas 
* As cantigas trobadorescas galego-portuguesas.
Oddworld: Abe's Oddysee

'''''Oddworld: Abe's Oddysee'''* é un videoxogo de plataformas desenvolvido por Oddworld Inhabitants e distribuído por GT Interactive. Foi estreado en 1997 para as consolas PlayStation, DOS e Microsoft Windows en América do Norte, Australia e Europa. O videoxogo foi lanzado baixo o título  no Xapón para PlayStation polo distribuidor SoftBank, cunha versión para PC no 2001. A versión de Game Boy de *Abe's Oddysee*, titulado como ***Oddworld Adventures**'', foi desenvolvida por Saffire Corporation e distribuído por GT Interactive en 1998.

O xogo céntrase na personaxe de Abe, un escravo Mudokon na fábrica de procesamento de carne 'RuptureFarms'. Cando descobre que os seus compañeiros Mudokons van a ser masacrados, decide escapar e liberar a tódolos Mudokons escravizados que poida. O xogador asume o papel de Abe mentres comeza unha perigosa aventura para emancipar o seu pobo oprimido.

''Oddworld: Abe's Oddysee* foi amplamente aclamado polo seu modo de xogo innovador, os seus gráficos, e as súas escenas cinemáticas envolventes. Porén, o sistema de salvado a través de puntos de salvado recibiu críticas. Foi o primeiro videoxogo da serie *Oddworld* con cinco entregas, na que están incluídas as súas secuelas directas, *Oddworld: Abe's Exoddus*, *Oddworld: Munch's Oddysee* e *Oddworld: Stranger's Wrath*. Un remake titulado *Oddworld: New 'n' Tasty!'' foi desenvolvido por Just Add Water e distribuído por descarga dixital no 2014.

## Notas 
## Véxase tamén 
### Ligazóns externas 
* Páxina oficial 
*
Sergio Gil

**Sergio Gil Latorre**, nado o 10 de maio de 1996 en Zaragoza (Aragón), é un futbolista profesional español da canteira do Real Zaragoza, que xoga como centrocampista no Extremadura UD da Segunda División.

## Traxectoria 
Nado en Zaragoza, Aragón, Gil formouse nas categorías inferiores do principal club da súa cidade natal, o Real Zaragoza. Tras progresar na canteira do club maño, asina un contrato co primeiro equipo o 7 de agosto de 2013, debutando co filial, o Real Zaragoza B, na Segunda División B. O 14 de marzo de 2015 xoga o seu primeiro partido como profesional no primeiro equipo, saíndo como en substitución de Ruiz de Galarreta no empate 0–0 ante o CD Lugo na Romareda. Para a temporada 2016−17, o seu bo rendemento chama a atención de equipo como o Olympique de Marsella, o AS Mónaco ou o Villarreal CF. Con todo, problemas co seu contrato complican a súa situación. Finalmente, o xogador é traspasado ao Club Deportivo Lugo o 31 de agosto de 2016, asinando co club galego un contrato por tres temporadas.

### Clubs 
## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do xogador en Transfermarkt 
* Datos do xogador en Soccer Way
Lionel Enguene

**Zacharie Lionel Enguene Onana**, nado o 7 de xaneiro de 1996 en Bertoua, é un futbolista profesional camerunés da canteira do FC Barcelona, que xoga como centrocampista.

## Traxectoria 
Nado en Bertoua, Lionel Enguene comezou a xogar ao fútbol con sete anos no club Effefa. No ano 2007, cando tiña once anos, grazas á fundación do futbolista Samuel Eto'o chega a La Masia do Fútbol Club Barcelona. Ao pouco de chegar, aínda case non integrado, comeza a destacar nos alevíns do club catalán, chegando a gañar o Torneo de Brunete en 2008 e logo cos infantís o Torneo de Maspalomas, sendo pichichi en ambas as competicións. Tras ser comparado con xogadores como Hernández ou Iniesta, chega aos cadetes do Barça, onde resulta decisivo ao anotar 13 goles e o portar o brazalete de capitán. Nese momento é considerado unha das perlas da canteira blaugrana.

Co paso do tempo foi gañado potencial técnico, chegando pronto ao equipo xuvenil de Jordi Vinyals en 201], con quen ocupaba un rol de centrocampista aínda que se sumaba de boa maneira na ofensiva. Esa campaña resultaría histórica para o fútbol base culé, ao conquistar a División de Honra e ademais a primeira edición da Liga Xuvenil da UEFA, torneo no cal Lionel resultou o terceiro máximo asistente. En agosto de 2014, asina o seu primeiro contrato profesional co Barça por catro temporadas. Durante a pretemporada do cadro azulgrana disputan o Torneo Memorial Sándor Kocsis en Hungría, no cal Enguene foi escollido como Mellor Xogador. Con todo, a nivel colectivo a temporada non finalizaría o mellor xeito, sendo eliminados nos oitavos de final da competición europea e quedando cuartos na táboa de clasificación.

En xullo de 2015 é promovido ao filial culé de Gerard López, realizando o seu debut en Segunda B o 22 de agosto ante o U. E. Cornellà ingresando no minuto 33; o encontro que resultaría en derrota barcelonista por 2-1. Tras xogar 12 partidos, Enguene marcha no mercado de inverno ao Antalyaspor da Süper Lig, máxima categoría do fútbol turco, equipo no milita Samuel Eto'o. Tan só cinco días despois de chegar debuta como profesional, saíndo no once inicial da derrota do seu equipo por 0–1 ante o Gençlerbirliği. Tras finalizar a temporada en Turquía, o 31 de agosto de 2016, o Club Deportivo Lugo de LaLiga 2, asina un contrato co xogador que o vincula ao equipo galego durante tres temporadas.

### Clubs 
## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do xogador en Transfermarkt 
* Datos do xogador en Soccer Way
Antalyaspor

miniatura|Estadio do Antalyasport.
O **Antalyaspor** é un equipo de fútbol profesional turco con sede na cidade de Antalya, capital da provincia homónima. Fundado o 2 de xullo de 1966, o equipo xoga actualmente na Süper Lig, a máxima categoría do fútbol otomán. As cores do club son o branco e o vermello, e xogan os seus partidos como local no Antalya Arena, estadio con capacidade para 32.539 espectadores inaugurado o 25 de outubro de 2015. O club conta no seu palmarés con dous campionatos da 2.Lig (Segunda División), en 1982 e 1986, e un subcampionato da Copa de Turquía no ano 2000.

## Véxase tamén 
### Ligazóns externas 
* Páxina oficial do club
Salva Arco

**José Salvador Arco Frías**, máis coñecido como **Salva Arco**, nado o 25 de outubro de 1984 en Navàs, Barcelona, é un ex xogador profesional catalán de baloncesto. Actualmente traballa director xeral do Club Baloncesto Breogán de Lugo, club onde xogou as súas últimas temporadas e onde exerceu de como responsábel de área social. Xogaba na posición de ala cunha altura de 1,96 metros.

## Traxectoria 
### Clubs 
* CB Monzón (EBA, 2002−2004)
* Caprabo Lleida (ACB, 2003−2004)
* Melilla Baloncesto (LEB, 2004−2005)
* Caprabo Lleida (ACB, 2004−2005)
* CB Vic (LEB, 2005−2006) 
* CB L'Hospitalet (LEB, 2006−2007)
* Bruesa GBC (LEB, 2007−2008)
* Plus Pujol Lleida  (LEB, 2008−2009) 
* Aguas de Sousas Ourense (LEB, 2009−2011) 
* Club Melilla Baloncesto (LEB, 2011−2012) 
* Bàsquet Manresa (ACB, 2012−2014) 
* Club Ourense Baloncesto (LEB, 2014−2015) 
* ratiopharm Ulm (BBL, 2015) 
* Iberostar Tenerife (ACB, 2015−2016) 
* Cafés Candelas Breogán (LEB / ACB, 2016−2021)

## Notas 
## Véxase tamén 
### Ligazóns externas 
* Ficha en acb.com
* Ficha en feb.es
Flume

**Harley Edward Streten**, máis coñecido polo seu nome artístico **Flume**, é un músico e produtor australiano. O seu primeiro álbum de estudio, *Flume*, foi estreado o 9 de novembro de 2012 con aclamación da crítica, e acadando o número 1 en ARIA Albums Chart coa acreditación de dobre disco de platino en Australia.

Flume ten mesturado cancións para artistas como Lorde, Sam Smith, Arcade Fire e Disclosure. O seu segundo álbum de estudio, *Skin*, foi lanzado o 27 de maio de 2016, con críticas positivas e copando de novo ARIA Albums Chart.

## Notas 
## Véxase tamén 
### Ligazóns externas 
*Páxina oficial
Fixación do carbono C3

miniatura|dereita|300px|Ciclo de Calvin–Benson.

A **fixación do carbono C3** é unha vía metabólica para a fixación do carbono na fotosíntese utilizada pola maioría das plantas, na cal o CO2 atmosférico entra directamente no ciclo de Calvin. É un dos tres modos de fixación do carbono na fotosíntese, xunto coa fixación C4 e a CAM. Este proceso converte o dióxido de carbono e a ribulosa 1,5-bisfosfato (RuBP, un azucre de 5 carbonos xa existente na planta) en dúas moléculas de 3-fosfoglicerato, que levan os carbonos procedentes do CO2. O 3-fosfoglicerato é un composto de 3 carbonos, de onde vén a denominación C3. O proceso realízase segundo a seguinte reacción:

:**CO2 + RuBP → (2) 3-fosfoglicerato**

Esta reacción ocorre en todas as plantas como paso inicial do ciclo de Calvin–Benson. Non obstante, as plantas que non son C3 teñen unha fixación do carbono previa independente do ciclo de Calvin e unha segunda fixación posterior igual á C3. Nas plantas C4, o dióxido de carbono que se utiliza no ciclo de Calvin deriva do malato, polo que non o toman directamente do aire; o malato fórmano en reaccións previas nas que si se toma CO2 do aire.

[miniatura|esquerda|380px|Sección transversal dunha planta C3, concretamente dunha folla de *[Arabidopsis thaliana*. Móstranse os feixes vasculares, que non están rodeados de vaíña vascular. Debuxo baseado en imaxes microscópicas cortesía do Departamento de Ciencias das Plantas da Universidade de Cambridge.]]

As plantas que presentan só fixación C3 (**plantas C3**) tenden a prosperar en áreas onde a intensidade solar é moderada, as temperaturas non son moi cálidas, as concentracións de dióxido de carbono son de arredor de 200 ppm ou maiores, e a auga no solo é abundante. As plantas C3 orixináronse durante o Paleozoico e Mesozoico, e son anteriores ás plantas C4, que son unha derivación súa. As plantas C3 aínda representan aproximadamente o 95% da biomasa de plantas da Terra. As plantas C3 perden o 97% a auga que captan pola raíces por causa da transpiración. Exemplos e plantas C3 agrícolas son o arroz e a cebada.

As plantas C3 non poden crecer ben en áreas moi cálidas porque nesas condicións o encima RuBisCO, normalmente encargado da carboxilación a partir do CO2, incorpora máis oxíxeno á ribulosa 1,5-bisfosfato a medida que a temperatura aumenta. Isto orixina o fenómeno da fotorrespiración (tamén chamado ciclo do carbono fotosintético oxidativo ou fotosíntese C2), que orixina un malgasto de enerxía na planta, e pode limitar o seu crecemento. As plantas C4 e CAM teñen adaptacións que lles permiten sobrevivir en áreas cálidas e/ou secas, e compiten vantaxosamente coas C3 nesas áreas.

A sinatura isotópica das plantas C3 mostra un alto grao de depleción do 13C en comparación coas plantas C4. As plantas C3 carecen da vaíña vascular de células que rodea os vasos condutores das plantas C4.

## Notas
I Dream of Jeannie

***I Dream of Jeannie*** é unha serie de televisión estadounidense de fantasía e comedia. Está protagonizada por Barbara Eden, que interpreta a un xenio de 2&nbsp;000 anos de idade, e por Larry Hagman que interpreta a un astronauta que se converte no seu mestre. Ela cae namorada del e posteriormente casan. Producido por Screen Gems, a serie foi estreada orixinalmente dende o 18 de setembro de 1965 até 26 de maio de 1970 a través da NBC. O programa tivo cinco tempadas e un total de 139 episodios producidos. A primeira tempada componse de 30 episodios rodados en branco e negro.

## Véxase tamén 
### Ligazóns externas 
*
Juan Gabriel

**Alberto Aguilera Valadez**, máis coñecido como **Juan Gabriel**, nado en Parácuaro, Michoacán o 7 de xaneiro de 1950, e finado en Santa Monica (California, Estados Unidos) o 28 de agosto de 2016, foi un cantautor, actor, compositor, intérprete, músico, produtor discográfico e filántropo mexicano, coñecido tamén polo alcume de «el divo de Juárez». Son notables as súas contribucións á música popular en América Latina en diferentes xéneros como balada, ranchera, bolero, pop, música norteña, rumba flamenca, huapango, música chicana, salsa, son de mariachi, banda sinaloense, disco, big band e até cancións de berce que escribiu a cada un dos seus fillos.

## Véxase tamén 
### Outros artigos 
* *Hasta que te conocí*
Proxima Centauri b

miniatura|300px|Recreación artística da superficie de Proxima Centauri b, orbitando a anana vermella Proxima Centauri, a estrela máis achegada ó Sistema Solar.
**Proxima Centauri b** (tamén coñecido como **Proxima b**) é un planeta extrasolar que orbita na zona de habitabilidade da estrela anana vermella Proxima Centauri, a estrela máis achegada ó Sol. Atópase a 4,2 anos luz (1,3 parsecs ou 40 trillóns de quilómetros) da Terra, na constelación de Centaurus, converténdoo no  planeta extrasolar coñecido máis achegado ó Sistema Solar. É candidato de habitabilidade planetaria, malia que non é o mellor candidato comparándoo con outros planetas de tamaños semellantes, pero é preciso ter máis información sobre as características físicas do planeta para unha avaliación axeitada.

En agosto de 2016, o Observatorio austral europeo anunciou o descubrimento do planeta. O planeta foi atopado empregnado a método da velocidade radial, onde os cambios periódicos das liñas espectrais da estrela suxiren un obxecto orbitante. Segundo esta tese, a velocidade radial da estrela nai en relación coa Terra varía a súa amplitude a 2 metros por segundo. Orbita a estrela a unha distancia de aproximadamente 0,05 AU (7,5 millóns de km) cun período orbital de aproximadamente 11,2 días terrestres. A masa estimada do planeta é polo menos 1,3 veces a da Terra. A temperatura de equilibrio de Proxima b estímase que se atopa dentro do rango onde a auga podería existir como líquido na súa superficie, situándoa dentro da zona habitable de Proxima Centauri, aínda que debido a que Proxima Centauri é unha anana vermella e unha estrela flamante, non se prevé que poida soportar a vida.

O investigador Guillem Anglada Escudé, que liderou o proxecto do descubrimento, cre que a súa proximidade coa Terra ofrece unha oportunidade para a exploración robótica do planeta co proxecto Starshot ou, cando menos, "nos vindeiros séculos".

## Notas 
## Véxase tamén 
### Ligazóns externas 
* Unha investigación dos planetas semellantes á Terra en Proxima Centauri 
* A habitabilidade de Proxima Centauri b  
* 
* 
*
Román Pereiro

**Román Pereiro Alonso**, nado en Vigo en 1933, é un médico, fotógrafo, crítico de arte, coleccionista e escritor galego.

## Traxectoria 
Fillo de médico, estudou a mesma carreira na Universidade de Santiago de Compostela, licenciándose en 1956, e ampliou estudos en Madrid e París, nos campos da citopatoloxía e a anatomía patolóxica.

Foi un dos principais promotores do Grupo Atlántica.

Dirixiu o museo do Real Club Celta de Vigo. Foi membro do padroado do Museo Municipal Quiñones de León e presidente da Asociación de Críticos de Arte de Galicia.

Cartografía procedente da súa colección exponse na Casa da Navegación de Baiona.

## Obra bibliográfica 
* *A batalla de Rande, mapas e gravados (1699-1715)*, ed. trilingüe, Galaxia, 2002, ISBN 84-8288-588-X.
* *Luz verde*, 2010, catálogo da exposición fotográfica na Casa Galega da Cultura.

## Notas 
## Véxase tamén 
### Bibliografía 
* 
* 
### Ligazóns externas 
*20px Entrevista .
República de Alba

A **República de Alba** foi unha República irmá, un Estado satélite da Primeira República Francesa, de brevísima existencia (do 26 ao 28 de abril de 1796). Proclamada no concello de Alba, no Piemonte (hoxe na provincia de Cuneo), foi recuperada polos piemonteses dous días despos da súa proclamación. Posteriormente, o 19 de abril de 1801, o territorio da República foi anexionado por Francia.

Non debe confundirse coa República Piemontesa nin coa República Subalpina, dúas Repúblicas irmás nacidas nos anos inmediatamente seguintes no Piemonte. Tampouco coa república co mesmo nome que foi proclamada polos partisanos na mesma localidade o 10 de outubro de 1944, durante a segunda guerra mundial, e que foi disolvida o 2 de novembro dese mesmo ano.

## Historia 
Tras a chegada a Italia do mozo xeneral Bonaparte ao mando do exército de Italia e das súa vitoriosas batallas de Montenotte (11-12 de abril), Millesimo (13-14 de abril), e Dego (14-15 de abril), e as de Ceva e Mondovì (21 de abril), o 26 de abril de 1796 as tropas francesas chegaron á cidade de Alba, que ocuparon, e onde se estableceu un Consello revolucionario dirixido polos patriotas Ignazio Bonafous e Giovanni Antonio Ranza.

Foi proclamada a República irmá de Alba, cuxos propósitos eran ser a base para a unificación italiana e a difusión dos ideais de liberdade representados pola Revolución Francesa.

[miniatura|200px|esquerda|[Vítor Amadeu III de Savoia.]]

Poucas horas despois da proclamación da república, Alba impuxo fortes contribucións aos veciños das comunidades limítrofes, como Guarene, Corneliano d'Alba e Castagnito, que as aceptaron, ao contrario que as de Sommariva Perno, Vezza e Canale, que se negaron a contribuír á causa republicana.

A República tivo unha vida extraordinariamente breve: o 28 de abril, coa sinatura do armisticio de Cherasco, no palacio Salmatoris, Vítor Amadeu III de Savoia recuperaba Alba. De acordo co tratado, o xeneral Signoris entrou na cidade e recuperou facilmente o mando. Ignazio Bonafous, feito prisioneiro, nun intento de salvarse, escribiu ao rei para que o exonerase das acusacións.

Porén, mentres recuperaba Alba, mantendo así o control de Turín, debido á derrota que sufriu o rei, tivo que ceder aos franceses as fortalezas de Tortona, Alessandria, Cuneo e Ceva, permitindo o libre paso das tropas bapoleónicas polo Piemonte para continuar a guerra contra Austria.

Coa batalla de Lodi, o 10 de maio de 1796 e a derrota do xeneral austríaco Jean Pierre de Beaulieu, Napoleón abriu o camiño para a conquista de Milán. Finalmente, o 15 de maio, polo tratado de paz de París, o condado de Niza e o ducado de Savoia pasaron do Reino de Sardeña a Francia.

## Bandeira 
A súa bandeira foi deseñada polo xacobino Giovanni Antonio Ranza, quen dixo que as cores azul e vermella eran de Francia mentres que a alaranxada é a da árbore do escudo do Piemonte. A bandeira existiu en dúas versiones tricolores, en horizontal e en vertical, e aínda se utiliza hoxe en día nalgunhas ocasións na rexión do Piemonte.

## Notas 
## Véxase tamén 
### Outros artigos 
* República Piemomtesa
* República Subalpina
* República de Alba (1944)
* República irmá
Estada

[miniatura|dereita|220px|Estada construída con módulos de [aceiro.]]
Unha **estada** ou **andamio** é unha construción temporal constituída de pasarelas e plataformas sostidas por tubaxes de madeira ou aceiro, aínda que nalgúns países de Asia fanse de bambú. As estadas empréganse para acceder a certa altura a tódolos puntos dun edificio cando se está a construír, arranxar ou pintar.

## Notas
Pereiro Alonso

Os apelidos **Pereiro Alonso** poden referirse a:

* **Román Pereiro Alonso** (Vigo, 1933), médico, fotógrafo, crítico de arte, coleccionista e escritor galego.
* **José Luís Pereiro Alonso** (Vigo, 1943), arquitecto galego.
Julius Yego

**Julius Yego**, nado o 4 de xaneiro de 1989, é un deportista kenyano que compite na proba de lanzamento de xavelina. Alcumado "Mr. YouTube Man" por ter aprendido como lanzar vendo vídeos en YouTube de atletas de xavelina. Yego posúe o récord africano e os da Commonwealth, cunha mellor marca persoal de 92,72&nbsp;metros. Gañou o título de xavelina nos Xogos Panafricanos de 2011 e nos Campionatos Africanos de Atletismo de 2012 e 2014. No Campionato Mundial de Atletismo de 2013 quedou cuarto, perdendo a medalla na rolda final final. No 2014, converteuse no primeiro kenyano en gañar unha medalla de ouro nos Xogos da Commonwealth. No Campionato Mundial de Atletismo de 2015 gañou a medalla de ouro cun lanzamento de 92,72m, converténdose no primeiro kenyano en gañar unha medalla de ouro nunha proba de campo dun Campionato Mundial. Gañou a medalla de prata nos Xogos Olímpicos de 2016 de Río de Xaneiro.

## Notas
Frankenstein ou o moderno Prometeo

***Frankenstein ou o moderno Prometeo*** é unha novela de terror gótico da británica Mary Shelley, que podería englobarse dentro do romanticismo, sendo tamén unha obra pioneira da ciencia ficción. A obra foi publicada de xeito anónimo en 1818 en Londres, e por primeira vez co nome de Shelley no lombo en Francia dous anos máis tarde.

## Trama 
A obra conta a historia de Victor Frankenstein, un científico obsesionado por retornar á vida un corpo inerte, o monstro de Frankenstein. Tras obrar o milagre, Frankenstein queda conturbado pola súa creación decide abandonala á súa sorte. Esta vai converterse no seu maior pesadelo.

## Creación da obra 
miniatura|Cuberta da obra na edición inglesa de 1831.
A obra foi ideada na Villa Diodati de Xenebra, cando Lord Byron, acompañado polo seu médico persoal, John Polidori, hospedou na súa residencia estival a Mary Shelley e o seu home, Percey Shelley, aínda que por aquel entón Mary e Percey aínda non estaban casados; el acababa de ser desherdado polo seu pai tras abandonar a súa muller e fillos para poder estar coa súa amada de 16 anos. O ano 1816 pasou á historia como o ano sen verán, por culpa da erupción do volcán Tambora que enrareceu a atmosfera durante todo o ano. Confinados baixo o teito da vila, as conversas xiraban arredor do galvanismo e outros temas relacionados co ocultismo. Os catro, acompañados eventualmente pola medio irmá de Mary, remataron por retarse nunha competición para saber quen era capaz de escribir a mellor historia de terror. So a obra de Shelley e *The Vampyre* de Polidori chegarían a cristalizar. A propia autora explica moitos destes acontecementos no prólogo da propia obra.

Sobre estes eventos do verán de 1816 trata a película *Remando ao vento* do director ovetense Gonzalo Suárez, na que Lizzy McInnerny interpreta a Mary Shelley e Hugh Grant a Lord Byron.

Se ben Byron non chegou a escribir a súa historia de terror si que compuxo o poema "The Darkness" no que fala da escuridade deses días na Vila Diodati.

## Repercusión da obra 
A novela abre a porta da ciencia ficción e tanto por isto como polo seu magnetismo vai ser unha obra de referencia en moitos eidos culturais con multitude de adaptacións tanto a literatura, o cine e banda deseñada entre outras.

## Notas 
## Véxase tamén 
### Outros artigos 
* Prometeo
* Biblioteca Galega de Clásicos Universais
Aterciopelados

**Aterciopelados** é un grupo de música colombiano de rock e canción protesta, integrada por Andrea Echeverri e Héctor Buitrago e que tivo a súa orixe en 1990 baixo o nome de **Delia y los Aminoácidos**, mais posteriormente cambiou o nome en 1992.

## Discografía 
### Álbums de estudio 
* *Con el Corazón en la Mano*. BMG/Culebra (1993)
* *El Dorado*. BMG/Culebra (1995) 
* *La Pipa de la Paz*. BMG/Ariola de Colombia (1996)
* *Caribe Atómico*. BMG/Ariola de Colombia (1998)
* *Gozo Poderoso*. BMG/Ariola de Colombia (2000)
* *Oye*. Nacional Records (2006)
* *Río*. Nacional Records (2008)
* *Claroscura*. (2018)

### Álbums recompilatorios 
* *Serie 2000*. BMG (2000)
* *Evolución*. BMG Ariola/Entrecasa (2002)
* *The Best of Aterciopelados: Ultimate Collection*. Sony BMG (2004)
* *20 Éxitos Originales (álbum de Aterciopelados)*. Sony BMG (2005)
* *Lo Esencial (álbum de Aterciopelados)*. Sony Music (2007)

### Álbums ó vivo 
* *MTV Unplugged*. Bootleg/No Comercializado (1997) 
* *Reluciente, Rechinante y Aterciopelado*. Sony Music (2016)

## Véxase tamén
The Forest (filme de 2016)

***The Forest*** é un filme británico-estadounidense dirixido por Jason Zada que se estreou no 2016. Está protagonizado por Natalie Dormer e Taylor Kinney. Foi estreado o 8 de xaneiro de 2016 nos Estados Unidos por Gramercy Pictures.

## Personaxes 
* Natalie Dormer como Sara e Jess Price
* Taylor Kinney como Aiden
* Eoin Macken como Rob
* Stephanie Vogt como Valerie
* Yukiyoshi Ozawa como Michi
* Rina Takasaki como Hoshiko
* Noriko Sakura como Mayumi
* Yûho Yamashita como Sakura
* James Owen como Peter

## Notas 
## Véxase tamén 
### Ligazóns externas 
* Páxina oficial 
* 
* Ficha en RottenTomatoes 
* Ficha en BoxOfficeMojo
Iván Cruz

**Iván Cruz Uceda**, nado o 24 de outubro de 1991 en Madrid, é un xogador profesional español de baloncesto. Actualmente xoga para o Lenovo Tenerife, no que xoga na posición de ala-pivote cunha altura de 2,08 metros.

## Traxectoria 
### Clubs 
*  Estudiantes EBA  (EBA, 2009-2011)
*  CB Las Rozas (LEB Prata, 2011-2012)
*  Harcum (JUCO, 2012-2014)
*  Miami (NCAA, 2014−2016)
*  Breogán (LEB, 2016−2017)
*  Real Betis Energía Plus (ACB, 2017−2018)
*  Bilbao Basket (LEB / ACB, 2018−2020)
*  Breogán (LEB / ACB, 2020−2022)
*  Lenovo Tenerife (ACB, 2022−presente)

## Notas 
## Véxase tamén 
### Ligazóns externas 
* Ficha en feb.es
Simone Biles

**Simone Arianne Biles**, nada en Columbus (Ohio) o 14 de marzo de 1997, é unha ximnasta artística estadounidense.

## Traxectoria
Biles foi medallista de ouro nos Xogos Olímpicos de 2016 nas probas individuais xeral, de salto e chan. Tamén formou parte do equipo gañador do ouro nos xogos de Río de Xaneiro. Tamén gañou unha medalla de bronce na barra de equilibrios durante os Xogos. Biles é tres veces campioa do mundo en ximnasia xeral (2013–15), tres veces campioa na proba de chan (2013–15), dúas veces campioa do mundo na barra de equilibrios (2014, 2015), catro veces campioa dos Estados Unidos na proba xeral de ximnasia (2013–16).

Cun total de dezanove medallas entre os Xogos Olímpicos e os Campionatos Mundiais, converteuse ximnasta estadounidense máis condecorada, superando a Shannon Miller, quen mantiña o récord dende 1996. Coa súa vitoria en Río, Biles converteuse na sexta muller en conseguir a vitoria na proba xeral de ximnasia tanto nos Mundiais coma nos Xogos. Foron campioas antes ca ela Larisa Latynina, Věra Čáslavská, Ludmilla Tourischeva, Elena Shushunova e Lilia Podkopayeva.

Simone Biles non tivo unha vida sinxela. Non coñece o seu pai e non ten ningunha relación coa nai. Foi adoptada polo seu avó materno cando a súa nai caeu nas drogas e o alcol e non puido coidar de Simone.

## Notas 
## Véxase tamén 
### Ligazóns externas 
*
Músculo accesorio

Un **músculo accesorio** é unha duplicación anatómica relativamente rara dun músculo que pode aparecer en calquera parte do sistema muscular. O tratamento non está indicado a menos que o músculo accesorio interfire coa función normal. Os exemplos son o músculo sóleo accesorio e o *extensor digitorum brevis manus*.

Un músculo accesorio tamén pode referirse a un músculo que non é o principal responsábel do movemento, mais si proporciona asistencia. Os exemplos de ditos músculos son os músculos accesorios da inspiración onde o esternocleidomastoideo e os músculos escalenos (anterior, medio e escaleno posterior) son tipicamente considerados músculos accesorios da respiración.

## Notas 
## Véxase tamén 
### Outros artigos 
* Óso accesorio
* Lista de músculos do corpo humano